تسجيل الدخول باستخدام حسابك مع
وسط البلد, القاهرة, مصر.
تسالي ومكسرات باب اللوق: كاﭼو وبندق طازة في وسط البلد
في أي شارع في القاهرة رئيسي أو جانبي سهل إنك تلاقي محلات لب وسوداني ومكسرات، طبعاً بـ يبقى إسم المحل دايماً "تسالي ...." وغالباً بـ تاخد اسم الشارع أو المنطقة اللي هو فيها، وبـ تعرض منتجاتها على شكل الهرم الشهير ورا إزاز الكاونتر، عشان تلفت النظروسط كل محلات الأكل في شوارع القاهرة.
في شارع نوبار في باب اللوق جنب مطعم «الشبراوي» هـ تلاقي محل التسالي اللي بـ نتكلم عنه، من أماكنا المفضلة اللي بـ نقف عندها كتير وإحنا معديين على وسط البلد عشان نجيب مكسرات أو أي تسالي. بأول نظرة هـ تحس أنه مجرد مقلة لب، بس لما تركز هـ تلاقي أنها أكتر من مجرد محل تسالي. طبعاً فيه لب وبونبون وحلويات وحاجات تانية، يعني المحل مش من بتوع الصنف الواحد.
الفول السوداني المملح بـ 8 جنيه الربع كيلو، الكاﭼو بقى وهمي ومقرمش ومملح ونكهته قوية، وياسلام لو إتحط في سلاطة زبادي أو سلاطة خضراء، وسعره بقى مفاجأة بالنسبة لأي محل مكسرات تاني، يعني الربع كيلو بـ 16 جنيه بس.
لو بـ تدور على حاجة مميزة وتستاهل القرمشة؛ جرب السوداني المتغطي بالشيكولاتة. وعشان الربع كيلو ده هو الكمية المتعارف عليها في المحلات من النوع ده، ربع السوداني بالشيكولاتة بـ 12 جنيه. فيه كمان بندق بـ قشره الربع بـ 18 جنيه وده زيه زي الكاﭼو بـ يخلص بسرعة قوي.
اللي شغالين في المحل شاطرين قوي وهـ يخدموك بسرعة ومفيش عَطَلة حتى لو في زحمة، والظريف أنك ممكن تجرب أي حاجة وتدوقها قبل ما تشتري، موظفين المحل هـ يرحبوا جداً بالموضوع ده.
المكان من الداخل مقسم بالتساوى بين الخضروات والفواكة. كل الخضروات التقليدية موجودة زى البصل، والبطاطس، والخيار، والكوسة، والفلفل والقرنبيط. الحاجات اللى صعب تلاقيها بره زى الهليون asparagus، والكُرّات، والبروكلى (8 جنيه للكيلو) عادة موجودة عند "نجمة حشمت".
كمان هـ تلاقى فواكة الموسم موجودة، فى الوقت الحالى عندهم جريب فروت لذيذ، ورمان وتفاح (سعر الكيلو 12 جنيه). "نجمة حشمت" كمان بـ يقدم منتجات مستوردة من أماكن ثانية فى المنطقة منها البرقوق والأفوكادو (سعر القطعة حوالى 10 جنيه).
Loading...